CELEX: 32007R1138
Language: sl
Date: 2007-10-01 00:00:00
Title: Uredba Komisije (ES) št. 1138/2007 z dne 1. oktobra 2007 o izdaji dovoljenja za novo uporabo benzojske kisline (VevoVitall) kot krmnega dodatka (Besedilo velja za EGP)

2.10.2007   
            
            
               SL
            
            
               Uradni list Evropske unije
            
            
               L 256/8
            
         
      UREDBA KOMISIJE (ES) št. 1138/2007
   z dne 1. oktobra 2007
   o izdaji dovoljenja za novo uporabo benzojske kisline (VevoVitall) kot krmnega dodatka
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil predložen zahtevek za dovoljenje za pripravek iz Priloge k tej uredbi. V skladu s členom 7(3) Uredbe (ES) št. 1831/2003 so bili temu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva dovoljenje za novo uporabo pripravka iz benzojske kisline (VevoVitall), ki spada v kategorijo dodatkov „zootehnični dodatki“, kot krmnega dodatka za prašiče za pitanje.
            
         
               (4)
            
            
               Uporaba pripravka iz benzojske kisline (VevoVitall) je bila dovoljena za odstavljene pujske z Uredbo Komisije (ES) št. 1730/2006 (2).
            
         
               (5)
            
            
               Predloženi so bili novi podatki v podporo zahtevku za dovoljenje za prašiče za pitanje. Evropska agencija za varnost hrane (Agencija) je v svojem mnenju z dne 7. marca 2007 navedla, da benzojska kislina (VevoVitall) nima škodljivega vpliva na zdravje živali in ljudi ali na okolje (3). Poleg tega je ugotovila, da benzojska kislina (VevoVitall) ne predstavlja nobenega drugega tveganja, ki bi v skladu s členom 5(2) Uredbe (ES) št. 1831/2003 izključevalo dovoljenje. V skladu z navedenim mnenjem uporaba navedenega pripravka nima škodljivega vpliva na to dodatno kategorijo živali. Agencija v mnenju priporoča ustrezne ukrepe za varnost uporabnikov. Meni, da ni potrebe po posebnih zahtevah v zvezi s poprodajnim nadzorom. S tem mnenjem potrjuje tudi poročilo o metodi analize krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (6)
            
            
               Ocena navedenega pripravka je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljeno v Prilogi k tej uredbi.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „drugi zootehnični dodatki“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. oktobra 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 268, 18.10.2003, str. 29. Uredba, kakor je bila spremenjena z Uredbo Komisije (ES) št. 378/2005 (UL L 59, 5.3.2005, str. 8).
   
      (2)  UL L 325, 24.11.2006, str. 9.
   
      (3)  Mnenje znanstvenega sveta za dodatke in izdelke ali snovi, ki se uporabljajo v živalski krmi, o varnosti in učinkovitosti proizvoda VevoVitall (benzojska kislina) kot krmnega dodatka za prašiče za pitanje v skladu z Uredbo (ES) št. 1831/2003. Sprejeto 7. marca 2007. The EFSA Journal [Bilten EFSA] (2007) 457, str. 1–14.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
                  (trgovsko ime)
               
               
                  Sestava, kemijska formula, opis, analizna metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  mg/kg popolne krmne mešanice z vsebnostjo vlage 12 %
               
            
                  Kategorija zootehničnih dodatkov. Funkcionalna skupina: drugi zootehnični dodatki (znižanje pH urina)
               
            
                  4d210
               
               
                  DSM Special Products
               
               
                  benzojska kislina
                  (VevoVitall)
               
               
                  
                               
                           
                           
                              Sestava dodatka:
                              benzojska kislina (≥ 99,9 %)
                           
                        
                               
                           
                           
                              Lastnosti aktivne snovi:
                              benzenkarboksilna kislina, fenilkarboksilna kislina,
                              C7H6O2
                              
                              številka CAS 65-85-0
                              Najvišja vsebnost v:
                              ftalni kislini: ≤ 100 mg/kg
                              bifenilu: ≤ 100 mg/kg
                              težkih kovinah: ≤ 10 mg/kg
                              arzenu: ≤ 2 mg/kg
                           
                        
                               
                           
                           
                              Analizna metoda (1):
                              reverzna faza HPLC v povezavi z detekcijo z diodnim nizom (DAD)
                           
                        
               
                  prašiči za pitanje
               
               
                  —
               
               
                  5 000
               
               
                  10 000
               
               
                  V navodilih za uporabo se navede naslednje:
                  
                               
                           
                           
                              Dopolnilne krmne mešanice, ki vsebujejo benzojsko kislino, se kot takšne ne smejo uporabljati za pitanje prašičev.
                           
                        
                               
                           
                           
                              Dopolnilne krmne mešanice za prašiče za pitanje je treba temeljito zmešati z drugimi posamičnimi krmili dnevnega obroka.
                           
                        
                               
                           
                           
                              Za varnost uporabnika: Potrebni so ukrepi za zmanjšanje proizvodnje prahu tega dodatka, ki se lahko vdiha. Varnostni listi so na voljo.
                           
                        
               
                  22.10.2017
               
            
         (1)  Podrobnosti o analiznih metodah so na voljo na naslednjem naslovu referenčnega laboratorija Skupnosti: www.irmm.jrc.be/crl-feed-additives